**DECIZIA ETAPEI DE ÎNCADRARE**

## Nr..... din 07 /01/ 2019

Ca urmare a solicitării de emitere a acordului de mediu adresate de **COMUNA BOROAIA prin PRIMAR BERARIU VASILE** din Comuna Boroaia,Satul Boroaia,str. Inv.V. Tomegea , județul Suceava, înregistrată la APM Suceava cu nr. 12577 /23.11.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. ***Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului*,**

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.12.2018, că proiectul **“REFACERE INFRASTRUCTURA AFECTATA CA URMARE A CALAMITATILOR NATURALE PRODUSE IN LUNILE IUNIE SI IULIE DIN COMUNA BOROAIA,JUD. SUCEAVA”** propus a fi amplasat în Comuna Boroaia, satul Boroaia,Moisa,Sacuta , jud. Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. **Motivele care au stat la baza luarii deciziei etapei de încadrare în procedura de evaluare a impactului asupra mediului sunt următoarele:**

1. Proiectul se încadrează in prevederile Hotărârii Guvernului nr. 445/2009, anexa nr. 2, la pct. 10, lit. f ;
2. Conform criteriilor de selecţie din Anexa nr. 3 a H.G. nr. 445/2009:
3. **Caracteristicile proiectului:**
4. *dimensiunea şi concepţia întregului proiect:*

Scopul investitiei : Refacere infrastructura afectata pe raul Seaca ca urmare a calamitatilor naturale produse in lunile iunie si iulie 2018 din Comuna Boroaia.

Se propune realizarea următoarelor lucrări:

* + - praguri de fund din gabioane - 6 buc.;
    - lucrări de apărare mal stâng, din gabioane, L = 65 m.

**1) Praguri de fund din gabioane**

Se vor executa şase praguri de protecție din coșuri de gabioane, astfel poziționate, încât să refacă linia talvegului cursului de apă Seaca, amonte și aval de confluența cu pr. Moișa:

* Pragul 1 - prag tip A - se va amplasa aval punte pietonală la cca. 6 m, respectiv aval pod beton pe DC 13 la cca. 590 m;
* Pragul 2 - prag tip A - se va amplasa aval pod beton pe DC 13 la cca. 53 m;
* Prag 2.1 (refacere prag existent, deteriorat) - prag tip A - se va amplasa aval pod beton pe DC 13 la cca. 22 m;
* Prag 3 - prag B - se va amplasa aval confluență Moișa, respectiv amonte pod DC la cca. 175 m;
* Prag 4 - prag B - se va amplasa amonte confluență Moișa la cca. 9 m. Amonte prag, pe malul stâng al pr. Seaca, se vor realiza lucrări de apărare mal pe o lungime de cca. 66 m;

Prag 5 - prag B - se va amplasa amonte confluență Moișa cca. 500 m, în dreptul unei lucrări de apărare de mal existentă, realizată pe malul stâng al pr. Seaca

**2) Lucrări de apărare mal din gabioane**

Ţinând seama de situaţia specifică (concretă din teren) din zona amonte confluență cu pr. Moișa a pr. Seaca, respectiv lucrările de apărare realizate din gabioane au fost parţial calamitate, în principal de necesitatea stabilizării cât mai urgente a albiei minore, dar şi de unele aspecte tehnologice şi economice de realizare a lucrărilor hidrotehnice necesare, s-a adoptat ca metodă de apărare a malului realizarea unui dig din gabioane.

Alegerea tipurilor de lucrări a avut în vedere îndeosebi:

* + - gradul de stabilitate generală a albiei pârâului Seava pe sectorul de curs de apă unde se realizează lucrările de apărare mal;
    - viteza medie a apei în albia minoră la debitul de calcul;
    - nivelurile caracteristice pe pârâu: etajul, nivelul mediu, nivelul de regularizare, nivelul maxim de calcul şi nivelul maxim de verificare;
    - caracteristicile materialului ce alcătuieşte patul şi malurile albiei şi adâncimea şi adâncimea maximă de afuiere;
    - cantitatea şi mărimea aluviunilor transportate de râu;
    - condiţiile de formare şi scurgere a gheţurilor şi a altor plutitori;
    - existenţa materialelor locale de construcţie;
    - costul lucrărilor.

Lucrările de apărare mal proiectate au o lungime totală de 65 m şi sunt de tip submersibil, având o înălţime maximă de 3,0 m (exclusiv fundaţia) şi vor fi construite din coşuri de gabioane G1 (L x l x H = 4,0 x 1,0 x 1,0 m), G1.5 (L x l x H = 4,0 x 1,5 x 1,0 m), G2 (4,0 x 2,0 x 1,0 m) și saltea de 6 m G6 (4,0 x 6,0 x 0,3) după ce, în prealabil s-au executat lucrări de pregătire a amplasamentului care să permită desfăşurarea în bune condiţii a activităţilor de construcţii montaj. Lucrările de pregătire constau în săpături mecanice cu buldozerul de 81 - 18 CP, inclusiv împingerea pământului până la 10 m în teren categoria 2, în condiţii G.A., pentru montarea saltelei din gabioane.

Amplasarea lucrărilor de apărare mal se va realiza conform Planului de situație - trasare prag 4 - apărare mal, planșa T26. Detaliile de execuţie a lucrărilor de apărare mal sunt prezentate în planşele T27 (profil longitudinal) şi T28 (profile transversale), iar detaliile de execuție a coșurilor de gabioane sunt prezentate în planșele T34, T35, T36 și T37.

Lucrările de apărare mal proiectate au secţiune transversală poligonală. Ca elemente constructive s-au prevăzut gabioanele pe o fundaţie (elastică) de gabioane.

Salteaua de gabioane are o lăţime de 6 m şi este prevăzută pe întreaga lungime a lucrărilor de apărare, având scopul de a proteja corpul digului împotriva afuierilor şi a evita tasările importante a terenului de fundaţie. Grosimea saltelei este de 30 cm şi urmează a fi lestată (după lansare) cu piatră brută de carieră sau cu bolovani de râu, a căror greutate trebuie să fie de 5 - 20 kg/buc. Deasupra saltelei din gabioane se vor aşeza (prin suprapunere) trei rânduri de blocuri (coşuri) tot din gabioane (G1, G1.5 și G2).

În spatele lucrărilor de apărare se va realiza umplerea cu material de umplutură şi taluzarea malurilor.

Apărarea de mal, cu rol de protecție a eroziunilor, se va amplasa de asemenea pe un geotextil rezistent, 600 gr/mp, fără a fi acoperite cu tencuială pentru a permite infiltrarea prin corpul lucrării a apelor freatice şi pluviale din spatele lucrării. Totodată, apărarea de mal se va realiza cu piatră de carieră aşezată manual pentru a spori gradul de rezistenţă al lucrării.

În partea amonte lucrarea de apărare se încastrează în mal pe o adâncime de cca. 4 m, iar în partea aval lucrarea de apărare se termimă în pragul de fund din gabioane prag 4.

b) *cumularea cu alte proiecte existente şi/sau aprobate*: nu este cazul;

c) *utilizarea resurselor naturale, în special a solului, a terenurilor, a apei şi a biodiversităţii:* se vor utiliza resurse naturale în cantităţi limitate reprezentate de materialul de excavaţie rezultat în urma lucrărilor de construcţie; beton simplu, oţel – beton, echipamentele hidromecanice preluate de la societăţi autorizate;

d) *producţia de deşeuri:* deşeuri menajere şi reciclabile, deşeuri din construcţii (metalice, balast, nisip, betoane, etc.,) vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *poluarea şi alte efecte nocive*: în perioada lucrărilor de construire, zgomotul va fi generat de utilajele şi mijloacele de transport, nefiind afectate zonele locuite;

f)  *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

*g) riscurile pentru sănătatea umană:* efectul va fi pozitiv prin asigurarea protectiei populatiei impotriva inundatiilor.

**2. Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 108/19.09.2018 eliberat de Primăria Comunei Boroaia, terenul este situat în intravilanul Satelor Boroaia,Moisa,Sacuta. și aparţine beneficiarului.

b) *bogăţia, disponibilitatea, calitatea şi capacitatea de regenerare relative ale resurselor natural e (inclusiv solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

*c) capacitatea de absorbţie a mediului natural, acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Caracteristicile impactului potenţial**

*a). importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). natura impactului -* va fi cauzat de lucrările de terasamente şi construcţii, cu un impact redus asupra mediului,

*c). natura transfrontieră a impactului -*  lucrările propuse nu au efecte transfrontiere;

*d). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*e). probabilitatea impactului* – impact redus, pe perioada de execuţie şi în perioada de funcţionare a obiectivului;

*f). debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate* - nu este cazul.

h). *posibilitatea de reducere efectivă a impactului* - prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

**Condiţiile de realizare a proiectului:**

1. investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism nr. 108/19.09.2018 emis de Primăria Comunei Boroaia.
2. Lucrarile prevazute a se executa in albia cursurilor de apa vor respecta Ordinul nr. 1215/2008 al M.M.D.D.
3. Lucrarile de aparare de mal vor fi incastrate amonte si aval astfel incat sa se asigure stabilitatea si protectia lucrarii si a malului la ape mari.Saltelele de gabioane din cadrul lucrarilor de aparare de mal vor fi pozate sub cota talvegului cursurilor de ape. Se va acorda o atentie deosebita asupra incastrarii pragurilor de fund in malurile cursurilor de apa,astfel incat la debite crescute pe cursul de apa acestea sa nu fie afecrare..Lucrarile de incastrare ale pragurilor vor fi executate longitudinal fata de cursul de apa,iar lungimea finala a acestora va fi realizata astfel imcat sa asigure stabilitatea si protectia lucrarii st a malului la ape mari in zona incastrarii. Lucrarile in albie se vor executa in perioadele apelor mici.Dupa terminarea lucrarilor se vor indeparta din albii resturile de material pentru a nu stanjeni scurgerea normal a apelor. Folosirea agregatelor minerale din cursurile de apa pentru executarea lucrarilor,este permisa numai in baza unei autorizatii de gospodarire a apelor emisa conform legislatiei in vigoare.
4. conform art. 22, alin. 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;
5. se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.
6. se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.
7. nivelul de zgomot generat de desfăşurarea lucrărilor se va încadra în prevederile STAS 10009/2017 acustica urbană;
8. la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;
9. se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

**Condiţii impuse pentru organizarea de şantier**:

* se va avea în vedere execuţia rapidă a lucrărilor şi încadrarea în termenul de realizare a investiţiei,
* utilajele de construcţii se vor alimenta cu carburanţi numai de la staţii de distribuţie carburanţi autorizate;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;
* titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie contine 6(sase) pagini si este valabilă pe toată perioada de aplicare a proiectului.

**La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 49 din Ord. 135 /2010 privind aprobarea Metodologiei de aplicare a evaluarii impactului asupra mediului pentru proiecte publice si private.**

**Procesul-verbal intocmit in situatia prevazuta anterior se anexeaza si face parte integranta din procesul-verbal de receptie la terminarea lucrarilor.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare

**DIRECTOR EXECUTIV,**

**Ing. VASILE OȘEAN**

**ŞEF SERVICIU INTOCMIT**

**AVIZE, ACORDURI, AUTORIZAȚII Ec. Gheorghe Aldea**

**chim. Adina Hobjîlă**